รองนายกรัฐมนตรี นำคณะรัฐมนตรีเศรษฐกิจลงพื้นที่จังหวัดเชียงใหม่ ขับเคลื่อนนโยบายประชารัฐสร้างไทย พัฒนาล้านนา
รองนายกรัฐมนตรี นำคณะรัฐมนตรีเศรษฐกิจลงพื้นที่จังหวัดเชียงใหม่ ขับเคลื่อนนโยบายประชารัฐสร้างไทย พัฒนาล้านนานายสมคิด จาตุศรีพิทักษ์ รองนายกรัฐมนตรี เป็นประธานมอบนโยบาย “ประชารัฐสร้างไทย พัฒนาล้านนา ขับเคลื่อนการพัฒนาเศรษฐกิจฐานรากอย่างยั่งยืน” ณ หอประชุมกาญจนาภิเษก ม.แม่โจ้ อำเภอสันทราย จังหวัดเชียงใหม่ โดยมีนายอุตตม สาวนายน รัฐมนตรีว่าการกระทรวงการคลัง นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม และ ร.อ.ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ พร้อมด้วยผู้แทนสถาบันการเงินของรัฐและภาคีเครือข่ายสนับสนุนเศรษฐกิจฐานราก เข้าร่วมงานอย่างพร้อมเพรียงกันนายอุตตม สาวนายน รัฐมนตรีว่าการกระทรวงการคลัง มอบนโยบายการขับเคลื่อนการพัฒนาเศรษฐกิจฐานรากอย่างยั่งยืน ในโครงการประชารัฐสร้างไทย พัฒนาล้านนา ที่จะมุ่งเน้นสนับสนุนการพัฒนาเศรษฐกิจฐานรากอย่างเข้าถึงแบบครบวงจร เพื่อให้คนไทยตลอดจนผู้มีบัตรสวัสดิการแห่งรัฐ มีความเป็นอยู่ที่ดีขึ้นและหลุดพ้นความยากจนนายชาติชาย พยุหนาวีชัย ผู้อำนวยการธนาคารออมสิน เปิดเผยว่า เพื่อเสริมสร้างโอกาสทางการเงินให้แก่ประชาชน ยกระดับคุณภาพชีวิตและแก้ปัญหาความยากจนนั้น ธนาคารออมสิน มีแนวทางในการขับเคลื่อนนโยบายรัฐดังกล่าว โดยใช้ยุทธศาสตร์ 3 สร้างคือ  สร้างอาชีพสร้างความรู้  สร้างตลาด สร้างรายได้ และสร้างโอกาสเข้าถึงแหล่งทุน มุ่งส่งเสริมให้ประชาชนรายย่อยในระดับฐานราก โดยเฉพาะกลุ่มผู้มีบัตรสวัสดิการแห่งรัฐได้เข้าถึงการพัฒนาอาชีพ ซึ่งจะทำให้ประชาชนอาชีพนอกภาคเกษตรกรในพื้นที่ 8 จังหวัดภาคเหนือตอนบน สามารถข้ามเส้นความยากจนมีรายได้มากกว่า 30,000 บาทต่อปี คิดเป็นร้อยละ 33 และหลุดพ้นจากความยากจน ซึ่งมีรายได้มากกว่า 100,000 บาทต่อปี คิดเป็นร้อยละ 1